El Casal Jove projectarà la pel·lícula de Woody Allen, ‘Balas sobre Broadway’
04 de març 2020

  

![](/media/zenfwx5t/93c_balas_broadway.jpg)

Les projeccions de pel·lícules ambientades en els anys 20 del segle passat, organitzades per la Regidoria de Joventut i Infància, continuen esta setmana amb el llargmetratge _Balas sobre Broadway_ (_Bullets over Broadway_, EUA, 1994) del cineasta nord-americà Woody Allen. La sessió tindrà lloc divendres, 6 de març, a les 19 hores en el Casal Jove i l’entrada serà gratuïta amb aforament limitat.

  

Amb guió del propi Woody Allen i de Douglas McGrath, el film tracta sobre l’autor de teatre fracassat, David Shayne, interpretat per John Cusack, quan per fi aconseguix finançament per a una de les seus obres a canvi d’acceptar com a condició donar un paper secundari a Olive (Jennifer Tilly), la incompetent nòvia del productor, el gàngster Nick Valenti (Joe Viterelli). Olive acudix als assajos acompanyada del seu guardaespatles Cheek (Chazz Palminteri), que lluny de limitar-se a vigilar-la, es permet suggerir canvis per tal de millorar l’obra. A força de cedir als consells de Cheek, Shayne comença a dubtar del seu talent dramàtic fins a tal punt que acaba encarregant a Cheek que reescriga l’obra.

  

Esta comèdia que barreja el teatre i la màfia en la Nova York dels anys 20 del segle XX, va estar nominada en diferents categories de diversos premis de cinema, com ara a set Oscar, aconseguint el de Millor Actriu Secundària per a Dianne Wiest, gràcies a la seua divertida interpretació de Helen Sinclair, qui també va aconseguir el Globus d’Or.

  

Esta comedia que mezcla el teatro y la mafia en la Nueva York de los años 20 del siglo XX, estuvo nominada en diferentes categorías de varios premios de cine, como por ejemplo a siete Oscar, consiguiendo el de Mejor Actriz Secundaria para Dianne Wiest, gracias a su divertida interpretación de Helen Sinclair, quien también consiguió el Globo de Oro.

​  

​​​

*   [](http://www.facebook.com/sharer.php?u=https://aytosagunto.es/va/actualitat/el-casal-jove-projectarà-la-pel-lícula-de-woody-allen-balas-sobre-broadway/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-projectarà-la-pel-lícula-de-woody-allen-balas-sobre-broadway/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-projectarà-la-pel-lícula-de-woody-allen-balas-sobre-broadway/ "Linked In")
*   [](mailto:?body=https://aytosagunto.es/va/actualitat/el-casal-jove-projectarà-la-pel-lícula-de-woody-allen-balas-sobre-broadway/)